Гьорче Петров (община)
Гьорче Петров () е община в Северна Македония, образувана през 1996 година като съставна община на столицата Скопие. Разположена е в северозападната част на македонската столица, на левия бряг на река Вардар.

Територията ѝ се простира до граничната линия със Сърбия. Граничи с общините Карпош, Сарай и Чучер.

История 
Историята на община Гьорче Петров започва непосредствено след Първата световна война като предградие на главния град Скопие, до който се е стигало само с познатото „вовче пампурче“. Първоначално общината се е казвала Ханриево, по името на френския генерал от Първата световна война Анрис. От 1941 до 1945 година общината носи името на българския генерал Константин Жостов - Жостово. През 1945 общината е наречена на българския революционер Гьорче Петров.

По време на българското управление във Вардарска Македония в годините на Втората световна война, Йордан Николов Пешев от Куманово е български кмет на Ген. Жостово от 9 юли 1941 година до 13 май 1942 година. След това кметове са Енчо Ив. Григоров (13 май 1942 - 4 февруари 1944) и Страхил Йорд. Пецев от Скопие (19 май 1944 - 9 септември 1944).

Население 
Община Гьорче Петров има 41 634 жители със следната етническа структура:

Бележки